पुलिस अधिकारी और थानों से मिलती है अलग-अलग जानकारी
आष्टा | रात के समय होने वाली घटना या वारदातों की पुलिस अधिकारी और थाने से अलग-अलग जानकारी दी जाती है। ऐसा ही कुछ गुरुवार रात की कार्रवाई में हुआ। पुलिस ने देह व्यापार की सूचना पर एक ढाबे पर कार्रवाई की थी। जब इस घटना की जानकारी थाने से ली गई तो दीवान ने गलत जानकारी देते हुए बताया था कि बायपास पर स्थित हरिओम ढाबे से आरोपियों को पकड़ा है। जब इस मामले की कार्रवाई करने वाले अधिकारी एएसआई डीएस जादौन से जानकारी ली तो उन्होंने बताया कि आरोपियों को बायपास स्थित एक अस्थाई ढाबे कमलेश जैन के खेत के पास से पकड़ा था। थाना प्रभारी डीएस चौहान का कहना है कि इस मामले में दीवान को सख्ती से निर्देशित किया गया है।
hin_Deva hin_Deva